Da Lat
Store norske leksikon,Geografi,Verdens geografi,Asia,Vietnams geografi
Da Lat er en by i Vietnam, på Langbian-platået i det sentrale høylandet, 1500 meter over havet, 234 kilometer nordøst for Ho Chi Minh-byen (Saigon). Byen har 231 225 innbyggere (2020). Da Lat ble under kolonitiden anlagt av franskmennene som et rekreasjonssted og sommerhovedstad på grunn av det tempererte klimaet.
Næringsliv og transport Da Lat er et viktig jordbrukssenter med dyrking av grønnsaker, kaffe, te og blomster. Turisme er viktigste næringsgren. Da Lats flyplass er 30 kilometer sør for byen. Det er jernbane til havnebyen Phan Rang, 73 kilometer sørøst for Da Lat. Phan Rang har en stasjon på jernbanelinjen mellom nord og sør i Vietnam. Kultur I Da Lat er sommerpalasset for Vietnams siste keiser, Bao Tai. Linh Phuoc pagoden ble bygd fra 1949 til 1952. Da Lats jernbanestasjon ble bygd i Art Deco stil i 1938. Les mer i Store norske leksikon Vietnams geografi Vietnam Vietnams historie Økonomi og næringsliv i Vietnam